  Майя Бывальцева Удмуртиысь Поисково-спасательной ёзэслы кивалтӥсе Валерий Старцевез юнматӥзы. Со сярысь пуктэтэз элькун кивалтэтлэн тӧроез Ярослав Семёнов юнматӥз. Ужкагаз улосвыл тӧрлыкъёслэн нимлыко сайтазы шараямын. Валерий Старцев ужзэ 2019-тӥ арын 1-тӥ тулыспалысен быдэсъяны кутске, нош та интыын ужоскетъёсыз 2010-тӥ арысь 31-тӥ толшорозь кыстӥськозы. ВАТСАН Старцев Валерий Иванович вордскиз 1982-тӥ арын Вотка карын. Удмурт кун университетысь Калыкез утён ужъя институтэз йылпумъяз (магистр).   Удысын ужзэ Вотка карысь поисково-спасательной отрядын 2000-тӥ арын кутскиз но Удмуртиысь Поисково-спасательной ёзэслэн кивалтӥсезлэн воштӥсез дорозь будӥз. Нырысетӥ классэн спасатель, кыкетӥ классэн водолаз, пуштытон ужъёсын кивалтӥсь, Удмуртиысь аварийно-спасательной ёзэсысь дано ужась. Пӧртэм шимучыръёсын 896 поисково-спасательной но аварийно-восстановительной ужъёсы пыриськиз. Соос пӧлын Татарстанын «Булгария» теплоходын выем муртъёсты утчан но ӝутон, Ижкарысь Удмурт урамысь 261 номеро юртлэсь куашкамзэ сэрттон но шугадӟонэ шедемъёсты утчан ужъёс но мукет. Тегъёс: Ижкар Удмуртия спасательёс кивалтӥсьёс  